29 կենդանի է մահացել: Կենդանիները սիրվում են, ինչպես՝ երեխաները: Սիրողը դրանից ոչ մի շահ չունի: Հենց այդպես ես սիրում եմ մեր բակի կատուներին: Ես էգին որձից չեմ տարբերում, եւ երբ կերակրում եմ նրանց, մտածում եմ, որ կերակրում եմ ձագուկներ ունեցող մորը: Ես փողոցային մի կատու եմ կորցրել: Պարզապես իմ՝ տնից դուրս գալու ժամանակ, եկավ ու մահացավ ոտքերիս մոտ: Ես խնամել էի նրան, նրա ձագերին, ձագերի ձագերին: Ես չեմ պարծենում: Ես ուզում եմ ասել, որ սերը բոլորին դարձնում է մարդ, նույնիսկ եթե դիմացինը ճիճու է, անձրեւորդ, խխունջ: Անձրեւոտ իրիկունները ես ոտքերիս տակ նայելով եմ քայլում, որ խխունջներ «չպայթեն»: Դա իմ շնորհակալությունն է բնությանը, որ նրանք կան: Ես այլ կերպ չեմ կարող ցույց տալ, թե ինչքան եմ սիրում բոլորին, որոնք իրենց պաշտպանել չեն կարող մարդկանց աշխարհում: